

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-01-18 Nr. T-3

Neringa

Posėdis vyko: 9.00 val. – 10.00 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Ieva Venslauskienė, Ernestas Zinkevičius, Justina Kupčinskaitė-Lukauskienė, Aušra Mikalauskienė, Laurynas Vainutis, Zigmantas Raudys, Agnė Jenčauskienė, Ramunė Liukienė (nuotoliniu būdu).

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės administracijos direktorius Egidijus Šakalys, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Architektūros ir teritorijų planavimo vyr. specialistė Lina Lukauskaitė, Neringos savivaldybės administracijos Architektūros ir teritorijų planavimo vyr. specialistė (paveldosaugininkė) Vita Blažiūnienė, Neringos savivaldybės administracijos vyr. specialistė (savivaldybės gydytoja) Rosita Bazarauskaitė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo. (Ignė Kriščiūnaitė)
3. Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo. (Ignė Kriščiūnaitė)
4. Dėl vienkartinės pašalpos a.d.n. (Audronė Tribulaitė)
5. Dėl valstybės turto perėmimo Neringos savivaldybės nuosavybėn. (Aina Kisielienė - Nr. TP-6)
6. Dėl savivaldybės būsto pardavimo (Taikos g. 9-1). (Aina Kisielienė)
7. Dėl savivaldybės būsto pardavimo (Taikos g. 9-11). (Aina Kisielienė)
8. Dėl negyvenamųjų patalpų nuomos sutarties termino pratęsimo (Aina Kisielienė - Nr. TP-10)
9. Dėl Sutikimų laikinai naudotis valstybine žeme statybos metu išdavimo taisyklių patvirtinimo (Lina Lukauskaitė - Nr. TP-7)
10. Dėl Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo. (Lina Lukauskaitė - Nr. TP-8)
11. Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizontalius inžinerinius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo. (Lina Lukauskaitė - Nr. TP9)
12. Prašymas dėl Neringos savivaldybės tarybos 2023 11 30 sprendimo Nr.T1-284 peržiūrėjimo.

**Papildomas klausimas:**

1. Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo. (Vita Blažiūnienė - Nr. TP-11)

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę, kurioje numatyta svarstyti 12 klausimų.

Posėdžio pirmininkas pasiūlė balsuoti dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

*Prie posėdžio prisijungė komiteto narė Ramunė Liukienė.*

**2. SVARSTYTA. Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo.**

Sprendimo projektą pristatė Ignė Kriščiūnaitė. Teikiamo sprendimo projekto tikslas - pakeisti Neringos savivaldybės tarybos veiklos reglamentą (toliau – Reglamentas), patvirtintą Neringos savivaldybės tarybos 2023 m. balandžio 27 d. sprendimo Nr. T1-94 Dėl Neringos savivaldybės tarybos veiklos reglamento patvirtinimo“ (kartu su 2023 m. birželio 29 d. sprendimo Nr. T1-166 redakcija).

Atsižvelgiant į tai, kad Lietuvos Respublikos Seimas 2023 m. lapkričio-gruodžio mėn. priėmė Lietuvos Respublikos vietos savivaldos įstatymo ir Lietuvos Respublikos biudžeto sandaros įstatymo pakeitimus, atitinkamai siūlomi Reglamento nuostatų pakeitimai.

Lietuvos Respublikos specialiųjų tyrimų tarnyba 2023 m. gruodžio 5 d. Neringos savivaldybei pateikė Antikorupcinio vertinimo išvadą Nr. 4-01-10134 „Dėl savivaldybių tarybos narių veiklos apmokėjimo teisinio reglamentavimo“, kurioje atsižvelgiant į antikorupcinio vertinimo metu nustatytus teisinio reglamentavimo trūkumus ir pateiktus argumentus siūloma svarstyti Reglamento tobulinimo galimybę.

Informuota, kad Biudžeto, finansų ir ūkio valdymo komitete buvo pasiūlyta pakeisti Reglamento 10.4 papunktį, nurodant, kad informacija apie Tarybos nariams išmokėtą atlyginimą sisteminama ir skelbiama *kas mėnesį*.

Bendru komiteto narių sutarimu Reglamento 10.4 papunkčio pakeitimui pritarta.

Posėdžio pirmininkas pasiūlė balsuoti dėl sprendimo projekto su pakeitimu.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo“ (su pakeitimu) ir teikti svarstyti Tarybos posėdyje.

**3. SVARSTYTA. Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo.**

Sprendimo projektą pristatė Ignė Kriščiūnaitė. Neringos savivaldybės taryba, išklausydama Neringos savivaldybės (toliau – Savivaldybės) biudžetinių ir viešųjų įstaigų (kurių savininkė yra savivaldybė) metinius ataskaitų rinkinius ir Savivaldybės valdomų įmonių finansinius ataskaitų rinkinius, metinius pranešimus ir (ar) veiklos ataskaitas (toliau – Ataskaitos), kuriose pateikiama išsami per metus įstaigų ir įmonių atliktos veiklos apžvalga, turės galimybę įvertinti šių įmonių ir įstaigų veiklą, pasiektus rezultatus bei pateikti rūpimus klausimus. Neringos savivaldybės taryba priima sprendimus dėl pritarimo ar nepritarimo Savivaldybės įmonių ir įstaigų Ataskaitoms.

Parengto sprendimo projekto tikslas – patvirtinti Savivaldybės biudžetinių ir viešųjų įstaigų (kurių savininkė yra savivaldybė) ir Savivaldybės valdomų įmonių Ataskaitų teikimo Neringos savivaldybės tarybai grafiką.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo“ ir teikti svarstyti Tarybos posėdyje.

**4. SVARSTYTA. Dėl vienkartinės pašalpos a.d.n.**

Sprendimo projektą pristatė Egidijus Šakalys. Parengto sprendimo projekto tikslas – skirti / neskirti vienkartinės pašalpos a.d.n., patirtos operacijos išlaidoms padengti. 2023 m. gruodžio 19 d. buvo gautas a.d.n., gim.  a.d.n., deklaruotos gyvenamosios vietos adresas a.d.n., Neringa, prašymas dėl vienkartinės pašalpos skyrimo atliktos operacijos išlaidoms padengti. Asmeniui buvo atlikta kelio sąnario endoprotezo operacija. Atliktos operacijos kaina - 3337 Eur. Bendros šeimos pajamos 1144,7 Eur/mėn. (vienam asmeniui atitenka – 572,35 Eur/mėn.).

Atsižvelgiant į tai, kad ši operacija nėra gyvybiškai svarbi ir asmuo galėjo palaukti eilės, kad gauti kompensaciją iš Valstybinės ligonių kasos prie Sveikatos apsaugos ministerijos, 2024 m. gruodžio 5 d. Paramos teikimo išimties tvarka komisijos posėdžio metu buvo nutarta pritarti, kad Algimantui Pocevičiui būtų skiriama numatyto dydžio t.  y. 10 VRP (1570 Eur), vienkartinė pašalpa.

Komiteto narė ir Paramos teikimo išimties tvarka komisijos pirmininkė Aušra Miklauskienė informavo Komiteto narius, kad vadovaujantis Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarko aprašo, patvirtinto Neringos savivaldybės tarybos 2019 m. gruodžio 19  d. sprendimu Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarko aprašo patvirtinimo“, 161 punktu, kad bendrai gyvenantiems asmenims ar vienam gyvenančiam asmeniui, įvertinus gaunamas pajamas ir turtą, buities sąlygas, socialinę padėtį ir kitas turinčias reikšmės aplinkybes, kai vidutinės pajamos asmeniui neviršija 4,1 VRP (643,70 Eur) dydžio, pareiškėjui kreipiantis dėl vienkartinės ar tikslinės pašalpos gavimo Tvarkos aprašo 15.2 ir 16.2.1 papunkčiuose numatytais atvejais, kai prašoma parama yra būtina asmens sveikatai ar gyvybei ir didesnė negu numatyta Tvarkos aprašo 15.2 ir 16.2.1 papunkčiuose, prašymą ir dokumentus, nurodytus Tvarkos aprašo 9 punkte, Komisijai pritarus, asmenys (šeimos) gali teikti svarstyti Neringos savivaldybės tarybai (toliau – Taryba). Skiriamos vienkartinės ar tikslinės pašalpos dydis negali būti didesnis nei 20 VRP (3140 Eur).

Posėdžio pirmininkas Vaidas Venckus pasiteiravo komiteto narių dėl kitų pasiūlymų tikslinės pašalpos dydžio skyrimo asmeniui. Pasiūlymų nebuvo pateikta.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 2 (Zigmantas Raudys, Laurynas Vainutis).

NUTARTA. Bendru komiteto narių sutarimu pritarti sprendimo projektui „Dėl vienkartinės pašalpos a.d.n.“ir teikti svarstyti Tarybos posėdyje.

**5. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: privažiavimo kelias prie Gintaro Įlankos g. 8, Neringos sav. Neringos m., unikalus Nr. 4400-6249-7812, inventorinis Nr. IT-002530; privažiavimo kelias prie Gintaro Įlankos g. 14; 16, Neringos sav. Neringos m., unikalus Nr. 4400-6249-8100, inventorinis Nr. IT-002531.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**6. SVARSTYTA.** **Dėl savivaldybės būsto pardavimo.**

Sprendimo projektą pristatė Aina Kisielienė. Šiuo sprendimu siekiama įvykdyti Klaipėdos apylinkės teismo 2023 m. vasario 13 d. sprendimą civilinėje byloje e2-75-1048/2023.

Neringos savivaldybės administracijai buvo pateiktas savivaldybės būsto nuomininko a.d.n. (toliau – nuomininkas) prašymas pirkti nuomojamą savivaldybei nuosavybės teise priklausantį būstą adresu Taikos g. 9-1, Neringa (toliau – būstas). Viešųjų pirkimų būdu parinktas turto vertintojas Valstybės įmonė Registrų centras nustatė būsto rinkos vertę – 248287,98 (iš jų 287,98 Eur už turto vertės nustatymą), kuri atitinka būsto pardavimo kainą pagal Lietuvos Respublikos paramos būstui įsigyti ar išsinuomoti įstatymą (toliau – Įstatymas). Nuomininkas nesutiko su nustatyta būsto pardavimo kaina ir kreipėsi Klaipėdos apylinkės teismą. Teismas panaikino Neringos savivaldybės administracijos direktoriaus 2021 m. rugpjūčio 3 d. įsakymą Nr. V13-432 „Dėl parduodamo savivaldybės būsto įkainojimo akto patvirtinimo“, kuriuo patvirtintas Savivaldybės būsto, parduodamo pagal Įstatymo 25 straipsnio 2 dalies 5 punktą, įkainojimo aktas ir nustatyta būsto kaina – 248287,98 Eur bei nustatė, kad remiantis teismo ekspertizės aktu Nr. ET22/04GT (ekspertizė objekto tyrimas buvo atliekamas 2022-05-30, ekspertizės aktas surašytas 2022-06-21, ekspertizę atliko ekspertas G.T.), buto, unikalus Nr. 4400-0676-4112:7186, esančio Taikos g. 9-1, Neringoje, rinkos vertė 2021 m. gegužės 19 dienai buvo 196000,00 Eur (vienas šimtas devyniasdešimt šeši tūkstančiai Eur).

Komiteto narys Laurynas Vainutis pasisakė už tai, kad savivaldybė į biudžetą surinktų daugiau lėšų, kurias galėtų skirti savivaldybės būsto plėtrai.Komiteto narė Ieva Venslauskienė pasiūlė savivaldybės administracijai nutraukti sutartį su turto vertintoju Valstybės įmonė Registrų centru.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl savivaldybės būsto pardavimo“ir teikti svarstyti Tarybos posėdyje.

**7. SVARSTYTA.** **Dėl savivaldybės būsto pardavimo.**

Sprendimo projektą pristatė Aina Kisielienė. Šiuo sprendimu siekiama įvykdyti Klaipėdos apylinkės teismo 2022 m. gruodžio 23 d. sprendimą civilinėje byloje e2-455-1048/2022, Klaipėdos apygardos teismo 2023 m. balandžio 27 d. nutartį civilinėje byloje e2A-363-459/2023.

Neringos savivaldybės administracijai buvo pateiktas savivaldybės būsto nuomininkės a.d.n. (toliau – nuomininkas) prašymas pirkti nuomojamą savivaldybei nuosavybės teise priklausantį būstą adresu Taikos g. 9-11, Neringa (toliau – būstas). Viešųjų pirkimų būdu parinktas turto vertintojas Valstybės įmonė Registrų centras nustatė būsto rinkos vertę – 284287,98 (iš jų 287,98 Eur už turto vertės nustatymą), kuri atitinka būsto pardavimo kainą pagal Lietuvos Respublikos paramos būstui įsigyti ar išsinuomoti įstatymą (toliau – Įstatymas). Nuomininkas nesutiko su nustatyta būsto pardavimo kaina ir kreipėsi Klaipėdos apylinkės teismą. Teismas panaikino Neringos savivaldybės administracijos direktoriaus 2021 m. rugpjūčio 3 d. įsakymą Nr. V13-431 „Dėl parduodamo savivaldybės būsto įkainojimo akto patvirtinimo“, kuriuo patvirtintas Savivaldybės būsto, parduodamo pagal Įstatymo 25 straipsnio 2 dalies 5 punktą, įkainojimo aktas ir nustatyta būsto kaina – 284287,98 Eur bei nustatė, kad remiantis teismo ekspertizės aktu Nr. ET22/05GT (ekspertizė objekto tyrimas buvo atliekamas 2022-05-30, ekspertizės aktas surašytas 2022-06-21, ekspertizę atliko ekspertas G. T.), buto, unikalus Nr. 4400-0676-4467:7194, esančio Taikos g. 9-11, Neringoje, rinkos vertė 2021 m. gegužės 19 dienai buvo 224000 Eur (du šimtai dvidešimt keturi tūkstančiai Eur).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl savivaldybės būsto pardavimo“ir teikti svarstyti Tarybos posėdyje.

**8. SVARSTYTA. Dėl negyvenamųjų patalpų nuomos sutarties termino pratęsimo.**

Sprendimo projektą pristatė Aina Kisielienė. Parengto sprendimo projekto tikslas - pratęsti 2019 m. balandžio 1 d. Negyvenamųjų patalpų nuomos sutarties Nr. V31-42, sudarytos su a.d.n. terminą iki 2029 m. balandžio 1 d. ir taikyti 670,29 Eur (šeši šimtai septyniasdešimt eurų 29 ct) dydžio mėnesio nuomos mokestį už visą nuomojamą plotą.

2019 m. balandžio 1 d. Negyvenamųjų patalpų nuomos sutarties Nr. V31-42, sudarytos su a.d.n., terminas – 2024 m. balandžio 1 d. Sprendimo projektu siekiama su nuomininku, tvarkingai vykdžiusiu pagal nuomos sutartį prisiimtas pareigas, pasibaigus sutarties terminui jį pratęsti ir nustatyti nuomos mokesčio dydį naujam terminui.

Komiteto narė Justina Kupčinskaitė-Lukauskienė pasiūlė nuomininkui sudaryti subnuomos galimybę, siekiant užtikrinti kuo daugiau paslaugų gyventojams. Viktorija Budvytytė-Bedalienė pažymėjo, kad subnuoma nenumatyti nuomos sutartyje ir tai būtų esminis viešo nuomos konkurso būdu išnuomotų patalpų sutarties sąlygų keitimas. Pasiūlyta ateityje skelbiant viešo nuomos konkurso (aukciono) sąlygas ar/ir prekybos ir paslaugų teikimo viešosiose vietose taisyklėse atsisakyti tokių ribojimų, numatyti pratęsimo galimybes.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui „Dėl negyvenamųjų patalpų nuomos sutarties termino pratęsimo“ir teikti svarstyti Tarybos posėdyje.

**9. SVARSTYTA. Dėl Sutikimų laikinai naudotis valstybine žeme statybos metu išdavimo taisyklių patvirtinimo.**

Sprendimo projektą pristatė Lina Lukauskaitė. Šiuo sprendimo projektu siekiama patvirtinti Sutikimų laikinai naudotis valstybine žeme statybos metu (toliau – Sutikimas), išdavimo taisykles ir užtikrinti savivaldybei nuo 2024 metų pradžios perduotos valdyti patikėjimo teise valstybinės žemės valdymo ir naudojimo funkcijos sklandų įgyvendinimą.

Nuo 2024-01-01 Nacionalinės žemės tarnybos prie Aplinkos ministerijos šiuo metu patikėjimo teise valdoma valstybinė žemė, esanti miestų ir miestelių teritorijų administracinėse ribose, perduodama patikėjimo teise valdyti savivaldybėms. Atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas (valstybinės žemės nuoma, panauda, sandorių dėl žemės servitutų valstybinėje žemėje nustatymo sudarymas, sutikimų išdavimas).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Sutikimų laikinai naudotis valstybine žeme statybos metu išdavimo taisyklių patvirtinimo“ ir teikti svarstyti Tarybos posėdyje.

**10. SVARSTYTA. Dėl Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo.**

Sprendimo projektą pristatė Lina Lukauskaitė. Šiuo sprendimo projektu siekiama patvirtinti Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai (toliau – Sutikimai), išdavimo taisykles ir užtikrinti savivaldybei 2024 metų pradžioje perduotos valdyti patikėjimo teise valstybinės žemės valdymo ir naudojimo funkcijos sklandų įgyvendinimą.

Nuo 2024-01-01 Nacionalinės žemės tarnybos prie Aplinkos ministerijos šiuo metu patikėjimo teise valdoma valstybinė žemė, esanti miestų ir miestelių teritorijų administracinėse ribose, perduodama patikėjimo teise valdyti savivaldybėms. Atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas (valstybinės žemės nuoma, panauda, sandorių dėl žemės servitutų valstybinėje žemėje nustatymo sudarymas, sutikimų išdavimas).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo“ ir teikti svarstyti Tarybos posėdyje.

**11. SVARSTYTA.** **Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizontalius inžinerinius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo.**

Sprendimo projektą pristatė Lina Lukauskaitė. Šiuo sprendimo projektu siekiama patvirtinti Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizantalius inžinerinius statinius valstybinėje žemėje, kurioje nesuformuoti žemės sklypai (Toliau – Sutikimas), išdavimo taisykles ir užtikrinti savivaldybei nuo 2024 metų pradžios perduotos valdyti patikėjimo teise valstybinės žemės valdymo ir naudojimo funkcijos sklandų įgyvendinimą.

Nuo 2024-01-01 Nacionalinės žemės tarnybos prie Aplinkos ministerijos šiuo metu patikėjimo teise valdoma valstybinė žemė, esanti miestų ir miestelių teritorijų administracinėse ribose, perduodama patikėjimo teise valdyti savivaldybėms. Atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas (valstybinės žemės nuoma, panauda, sandorių dėl žemės servitutų valstybinėje žemėje nustatymo sudarymas, sutikimų išdavimas).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizontalius inžinerinius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“ ir teikti svarstyti Tarybos posėdyje.

**12. SVARSTYTA.** **Prašymas dėl Neringos savivaldybės tarybos 2023 11 30 sprendimo Nr.T1-284 peržiūrėjimo.**

Posėdžio pirmininkas Vaidas Venckus informavo Komiteto narius, kad gautas Akcinės bendrovės „Žemprojektas“ prašymas Nr. 01-36 „Dėl Neringos savivaldybės tarybos 2023 11 30 sprendimo Nr. T1-284 peržiūrėjimo“, kuriuo Neringos savivaldybės taryba nesuteikė nekilnojamojo turto mokesčio 2023 metams lengvatos 40% Akcinei bendrovei „Žemprojektas“ (juridinio asmens kodas 133381912) – 4901,60 Eur.

Komiteto nariai diskutavo, kad nėra pagrindo pakartotinai svarstyti nekilnojamojo turto mokesčio 2023 metams lengvatą Akcinei bendrovei „Žemprojektas“, nes Neringos savivaldybės tarybos 2023 11 30 posėdyje buvo aiškiai įvardinti sprendimo motyvai - asmuo neatitinka Mokesčių lengvatų teikimo tvarkos aprašu, patvirtintu Neringos savivaldybės tarybos 2016 m. gegužės 19 d. sprendimu Nr. T1-97 „Dėl Mokesčių lengvatų teikimo tvarkos aprašo patvirtinimo“ (su vėlesniais pakeitimais) 6.2.2 papunkčio, buvo atsižvelgta ir į papildomus duomenis - UAB „Neringos vanduo“ pateiktą pažymą dėl vandens sunaudojimo objekte.

Posėdžio pirmininkas paprašė Neringos savivaldybės administracijai pateikti atsakymą Akcinei bendrovei „Žemprojektas“ kartu informuojant apie prašymo nagrinėjimą Komitete.

NUTARTA. Bendru komiteto narių sutarimu siūlyti Neringos savivaldybės tarybos 2023 11 30 sprendimo Nr. T1-284 „Dėl nekilnojamojo turto mokesčio 2023 metams lengvatos suteikimo Akcinei bendrovei „Žemprojektas“ neteikti svarstyti Tarybos posėdyje.

**13. SVARSTYTA. Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo.**

Sprendimo projektą pristatė Vita Blažiūnienė. Projektas teikiamas siekiant patvirtinti dalinio finansavimo kultūros paveldo statinių ir jų aplinkos vertingųjų elementų (mažosios architektūros) tvarkymo darbams skyrimo tvarkos aprašą (toliau – aprašas). Aprašas reikalingas norint užtikrinti platesnes ir sklandesnes galimybes vykdyti kultūros paveldo statinių išsaugojimo darbus Neringos savivaldybėje, taip pat skatinti valdytojus tinkamai tvarkyti jiems priklausančius kultūros paveldo statinius bei jų aplinką.

Patvirtinus aprašą, kultūros paveldo statinių valdytojams bus suteiktos galimybės teikti paraiškas remonto ir tvarkybos darbų daliniam finansavimui gauti. Įgyvendinus projektus, išaugs sutvarkytų ir tinkamai prižiūrimų kultūros paveldo statinių skaičius, padidės jų patrauklumas miesto svečiams, pagerės Neringos savivaldybės estetinis vaizdas, bus tinkamai saugomos kultūros paveldo pastatų ir jų aplinkos vertingosios savybės.

Kultūros paveldo objektų tvarkybos darbų finansavimui iš savivaldybės biudžeto lėšų reikalinga mažiausiai 50.000 (penkiasdešimt tūkstančių) eurų kasmet.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo“ ir teikti svarstyti Tarybos posėdyje.

**Dėl pėsčiųjų takas link Juodkrantės gelbėjimo stoties.**

Komiteto narė Ieva Venslauskienė informavo Komiteto narius, kad prieš kelis metus suremontuotas pėsčiųjų takas link Juodkrantės gelbėjimo stoties sugadintas dėl sunkiasvorės technikos (tako šonai nutrupėję, formuojasi vėžios ir pan.), kuri su savivaldybės administracijos sutikimu važiuoja vykdyti šalia esančio tako remonto darbų.

Savivaldybės administracijos direktorius Egidijus Šakalys atsakė, kad sunkiasvorei technikai leista važiuoti taku dėl Sveikatingumo tako remonto darbų vykdymo. Įrengtas takas gali atlaikyti minėtą apkrovą ir atsiradę defektai bus tvarkomi pavasarį, tako įrengimo darbams taikomas garantinis terminas.

Posėdžio pirmininkas Vaidas Venckus

Posėdžio sekretorė Ignė Kriščiūnaitė