

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-08-22 Nr. T-22

Neringa

Posėdis vyko: 9.00 val. – 10.15 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Ieva Venslauskienė, Justina Kupčinskaitė-Lukauskienė, Aušra Mikalauskienė, Laurynas Vainutis, Ernestas Zinkevičius.

Posėdyje nedalyvavo komiteto nariai: Agnė Jenčauskienė, Ramunė Liukienė, Zigmantas Raudys.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Socialinės paramos skyriaus vyr. specialistė Sandra Valantinavičiutė, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Biudžeto ir turto valdymo skyriaus pavaduotoja Aina Kisielienė, Nidos KTIC „Agila“ direktorė Edita Lubickaitė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Švietimo skyriaus vedėja Asta Baškevičienė.

**DARBOTVARKĖ:**

1. Dėl darbotvarkės patvirtinimo
2. Dėl Neringos savivaldybės tarybos 2024 m. vasario 14 d. sprendimo Nr. T1-12 „Dėl Neringos savivaldybės 2024–2026 metų strateginio veiklos plano patvirtinimo“ pakeitimo. (Nr. TP-250 - Justas Kazlauskas)
3. Dėl pritarimo bendradarbiavimo susitarimo dėl skrydžių skatinimo pasirašymui. (Nr. TP-235 - Justas Kazlauskas)
4. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo. (Nr. TP-252 - Janina Kobozeva)
5. Dėl uždarosios akcinės bendrovės „Neringos komunalininkas“ 2023 metų metinių finansinių ataskaitų rinkinio ir veiklos ataskaitos tvirtinimo. (Nr. TP-242 - Janina Kobozeva)
6. Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2025 metais vykdomai veiklai, nustatymo. (Nr. TP-243 - Medūnė Marija Šveikauskienė)
7. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją. (Nr. TP-247 - Kristina Jasaitienė)
8. Dėl Neringos savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo. (Nr. TP-249 - Sandra Valantinavičiutė)
9. Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo. (Nr. TP-253 - Audronė Tribulaitė)
10. Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos. (Nr. TP-254 - Aina Kisielienė)
11. Dėl Neringos savivaldybės 2024 m. kovo 28 d. sprendimo Nr. T1-67 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2024–2026 metų prioritetinio sąrašo patvirtinimo“ pakeitimo. (Nr. TP-255 - Simonas Sakevičius)
12. Dėl 2024 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo. (Nr. TP-256 - Asta Baškevičienė)

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę.

Posėdžio pirmininkas pasiūlė bendru sutarimu pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

NUTARTA. Bendru sutarimu pritarti Neringos savivaldybės Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**2. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-12 „Dėl Neringos savivaldybės 2024–2026 metų strateginio veiklos plano patvirtinimo“ pakeitimo.**

Sprendimo projektą pristatė Justas Kazlauskas. Sprendimo projekto tikslas – patvirtinti Neringos savivaldybės strateginio veiklos plano 2024–2026 m. (toliau – SSVP) pakeitimą. Parengtu sprendimo projektu keičiami:

* 4 priedas. Švietimo ir sporto veiklos programos tikslų, uždavinių, priemonių, veiklų ir išlaidų suvestinė:
  + Įtraukiama nauja veikla 3.2.1.1.8 ,,Mokyklų aprūpinimo geltonaisiais autobusais programos įgyvendinimas“ atsižvelgus į Švietimo, mokslo ir sporto ministro 2024 m. liepos 30 d. įsakymą Nr. V-837 skirtą finansavimą, numatant lėšų poreikį iš valstybės ir savivaldybės biudžetų pagal ŠMSM patvirtintą Lėšų naudojimo sutartį (Mokyklinis autobusas įsigyjamas iš savivaldybės lėšų, o pristačius ŠMSM autobuso pirkimo sutarties kopiją, PVM sąskaitos faktūros kopiją bei prekės (transporto priemonės) priėmimo ir perdavimo aktą iki 2024-11-20, 68 tūkst. Eur pervedama savivaldybei iš valstybės biudžeto).
  + Įtraukiamas naujas finansavimo šaltinis veikloje 3.2.1.6.1 „Švietimo bendruomenę motyvuojančių priemonių finansavimas“, atsižvelgus į Švietimo, mokslo ir sporto ministro 2024 m. balandžio 30 d. įsakymu Nr. V-459 skirtą valstybės biudžeto lėšų finansavimą išlaidoms, susijusioms su savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti.
* 8 priedas. Socialinės paramos programos tikslų, uždavinių, priemonių, veiklų ir išlaidų suvestinė:
  + Siūlomi pakeitimai detalizuojami programos koordinatorės Audronės Tribulaitės 2024 m. rugpjūčio 6 d. rašte VV-626.
* 10 priedas. Miesto infrastruktūros priežiūros ir plėtros programos tikslų, uždavinių, priemonių, veiklų ir išlaidų suvestinė:
  + Keičiamas veiklos 1.1.3.2.5. pavadinimas, atsižvelgus į Neringos savivaldybės tarybos 2024 m. gegužės 30 d. sprendimą Nr. T1-150 „Dėl 2023–2029 metų Klaipėdos regiono funkcinės zonos strategijos patvirtinimo“.
  + Keičiamas veiklos 2.1.1.5.15. pavadinimas, atsižvelgus į Neringos savivaldybės tarybos 2024 m. gegužės 30 d. sprendimą Nr. T1-150 „Dėl 2023–2029 metų Klaipėdos regiono funkcinės zonos strategijos patvirtinimo“.
* 14 priedas. Turizmo, rekreacijos, smulkaus ir vidutinio verslo programos tikslų, uždavinių, priemonių, veiklų ir išlaidų suvestinė:
  + Keičiamas 1.3.2.1.4. veiklos vykdytojas, atsižvelgus į Neringos savivaldybės tarybos 2023 m. kovo 30 d. sprendimą Nr. T1-74 „Dėl pritarimo projekto „Gamta grįstas sveikatingumas – nauja pietų Baltijos regiono darnaus vystymosi koncepcija“ įgyvendinimui“ pakeitimo.
  + Įtraukiama nauja veikla 1.3.2.1.7 atsižvelgus į Neringos savivaldybės tarybos 2024 m. birželio 27 d. sprendimą Nr. T1-190 „Dėl pritarimo projekto „Neringos turizmo įžvalgų platforma“ įgyvendinimui.
  + Kiti siūlomi pakeitimai atsižvelgus į 2024 m. vasario 14 d. Nr. T1-13 Neringos savivaldybės tarybos sprendimą „Dėl Neringos savivaldybės turizmo rinkodaros ir komunikacijos strategijos 2023–2030 metams patvirtinimo“ bei KTIC „Agila“ 2024 m. liepos 12 d. raštą (1.18E) 4R-157.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-12 „Dėl Neringos savivaldybės 2024–2026 metų strateginio veiklos plano patvirtinimo“ pakeitimo“ ir teikti svarstyti Tarybos posėdyje.

**3. SVARSTYTA. Dėl pritarimo bendradarbiavimo susitarimo dėl skrydžių skatinimo pasirašymui.**

Sprendimo projektą pristatė Justas Kazlauskas. Šiuo sprendimo projektu yra siekiama gauti Neringos savivaldybės tarybos pritarimą Bendradarbiavimo susitarimo dėl skrydžių skatinimo pasirašymui (toliau – Susitarimas). Susitarimo tikslas – siekti pritraukti Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąraše (patvirtintame Lietuvos Respublikos susisiekimo ministro ir Lietuvos Respublikos ekonomikos ir inovacijų ministro 2023 m. liepos 17 d. įsakymu Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ patvirtintame) (toliau - Svarbių maršrutų sąrašas) nurodytas kryptis iš Palangos oro uosto bei siekti pagal kompetenciją bendradarbiauti skatinant atvykstamąjį turizmą, Klaipėdos regiono konkurencingumą ir patrauklumą, tarptautinį susisiekimą bei sudaryti sąlygas verslo ir turizmo plėtrai.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl pritarimo bendradarbiavimo susitarimo dėl skrydžių skatinimo pasirašymui“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė nusišalino nuo dalyvavimo svarstant darbotvarkės klausimą Nr. 4 dėl darbinių ryšių su įstaiga. Nusišalinimui bendru Komiteto narių sutarimu pritarta. Komiteto narė išėjo iš posėdžių salės.*

**4. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2024 metų Neringos savivaldybės biudžetą.

**Biudžeto pajamos.** Savivaldybės biudžeto pajamų planas didinamas 76,2 tūkst. Eur, iš jų 18,4 tūkst. Eur speciali tikslinė dotacija (valstybės perduotoms savivaldybėms funkcijoms atlikti), 7,8 tūkst. Eur kita tikslinė dotacija ir 50,0 tūkst. Eur pajamų įmokos.

**Biudžeto asignavimai.** Didinami asignavimai savivaldybės valdymo programos (01) – 13,8 tūkst. Eur veiklai „Civilinės saugos organizavimas“ VB. Didinami asignavimai pajamų įmokų kultūros ir jaunimo veiklos programos (03) –50,0 tūkst. Eur veiklai „Neringos muziejai veiklos organizavimas ir užtikrinimas“. Didinami asignavimai socialinės paramos programos (04) – 12,4 tūkst. Eur veikloms: „Piniginės socialinės paramos nepasiturintiems gyventojams skyrimas ir mokėjimas“ – 1,5 tūkst. Eur, „Socialinių paslaugų įstaigų finansavimas ir pirkimas“ – 4,7 tūkst. Eur, „Paramos mirties atveju skyrimas ir mokėjimas“ – 2,2 tūkst. Eur , „Paramos mokiniams skyrimas ir mokėjimas“ – 4,0 tūkst. Eur (Neringos gimnazija – 2,4 tūkst. Eur, Nidos l/d „Ąžuoliukas“ – 1,1 tūkst. Eur, Neringos savivaldybės administracija “ – 0,5 tūkst. Eur). Perskirstomi asignavimai Socialinės paramos programos (04) tarp veiklų: perkeliant lėšas iš veiklos „Socialinių renginių organizuojamų savivaldybės, finansavimas“ – 10,0 tūkst. Eur į veiklą „Neringos socialinių paslaugų centro veiklos užtikrinimas“.

Perskirstomi asignavimai kultūros ir jaunimo veiklos programos (03) tarp veiklų: perkeliant lėšas iš veiklos „Lietuvos dainų šventės „Kad giria žaliuotų“ programos įgyvendinimas“ – 13,5 tūkst. Eur ir iš veiklos“ Kultūros ir meno sričių ir programų projektų finansavimas ir įgyvendinimas“ – 7,0 tūkst. Eur į veiklą „Atmintinų datų minėjimas“ – 20,5 tūkst. Eur.

Janina Kobozeva informavo, kad papildomai prašoma perskirstyti asignavimai turizmo, rekreacijos, smulkaus ir vidutinio verslo programos (07) tarp veiklų: perkeliant lėšas iš veiklos „Prisiimtų bendradarbiavimo įsipareigojimų vykdymas“ – 4,8 tūkst. Eur į veiklą „Projektas „ECOMARINAS“.

Komitete pažymėta, kad norima peržiūrėti ir susipažinti su šį sezoną įvykusių renginių programomis ir jiems skirtu finansavimu iš savivaldybės biudžeto.

Komitete aptartas savivaldybės biudžeto išlaidų vykdymas, akcentuota, kad daugėja svečių, atvykstančiu elektromobiliais, kas lemia mažesnį vietinės rinkliavos už įvažiavimą į Neringą surinkimą.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė sugrįžo į posėdžių salę.*

**5. SVARSTYTA. Dėl uždarosios akcinės bendrovės „Neringos komunalininkas“ 2023 metų metinių finansinių ataskaitų rinkinio ir veiklos ataskaitos tvirtinimo.**

Sprendimo projektą pristatė Janina Kobozeva. Tikslas – patvirtinti Uždarosios akcinės bendrovės „Neringos komunalininkas“ 2023 metų metinių finansinių ataskaitų rinkinį ir veiklos ataskaitą. Šiuo sprendimo projektu siekiama išklausyti informaciją apie UAB „Neringos komunalininkas“ veiklą per 2023 metus ir patvirtinti bendrovės audituotą 2023 metų metinių finansinių ataskaitų rinkinį ir veiklos ataskaitą. Bendrovės veikla nuo 2021 m. birželio 1 d, visuotinio akcininkų susirinkimo sprendimu sustabdyta

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl Uždarosios akcinės bendrovės „Neringos komunalininkas“ 2023 metų metinių finansinių ataskaitų rinkinio ir veiklos ataskaitos tvirtinimo“ ir teikti svarstyti Tarybos posėdyje.

*Komiteto nariai Vaidas Venckus,* *Ieva Venslauskienė, Justina Kupčinskaitė-Lukauskienė, Aušra Mikalauskienė, Laurynas Vainutis nusišalino nuo dalyvavimo svarstant darbotvarkės klausimą Nr. 6 dėl įsigyjamų verslo liudijimų. Nusišalinimams bendru Komiteto narių sutarimu nepritarta, nes priėmus pareikštus nusišalinimus neliktų galimybių priimti sprendimą.*

**6. SVARSTYTA. Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2025 metais vykdomai veiklai, nustatymo.**

Sprendimo projektą pristatė Medūnė Marija Šveikauskienė. Teikiamo sprendimo projekto tikslas – nustatyti fiksuotus pajamų mokesčio dydžius, kurie bus taikomi įsigyjant verslo liudijimus veikloms, vykdomoms 2025 metais Neringos savivaldybės teritorijoje ir Lietuvos Respublikoje bei lengvatų, taikomų gyventojams įsigyjantiems verslo liudijimus, sąrašą.

Siekiant nebloginti verslo aplinkos bei atsižvelgiant į tai, kad per 2023 m. žymiai nepakito  
gyventojų skaičius įsigijusių verslo liudijimus vienai ar kitai veiklai, šiuo sprendimo projektu siūloma  
2025 m. nekeisti fiksuoto pajamų mokesčio bei lengvatų dydžių ir palikti 2024 metams numatytus  
dydžius.

Komitete diskutuota dėl verslo liudijimų kontrolės teikiant būsto nuomos paslaugas, paminėtas Palangos miesto savivaldybės pavyzdys, kuomet savivaldybė apie galimus pažeidimus teikia informaciją Valstybinei mokesčių inspekcijai.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2025 metais vykdomai veiklai, nustatymo“ir teikti svarstyti Tarybos posėdyje.

**7. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į Biudžetinės įstaigos Lietuvos nacionalinis radijas ir televizija (toliau - LRT) prašymą (pridedamas be pridedamų dokumentų), atleisti nuo vietinės rinkliavos už įvažiavimą į Neringą 1 (vieną) LRT valdomą transporto priemonę. Kadangi prašyme nurodytas 3 (trijų) metų laikotarpis viršytų šios Neringos savivaldybės tarybos kadencijos laiką, tai administracija siūlo pagal pateiktą prašymą transporto priemonę atleisti iki šios Neringos savivaldybės tarybos kadencijos pabaigos nurodant terminą iki 2027 m. gegužės 31 d.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui „Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ir teikti svarstyti Tarybos posėdyje.

**8. SVARSTYTA.** **Dėl Neringos savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo.**

Sprendimo projektą pristatė Sandra Valantinavičiutė. Projekto tikslas - atsižvelgiant į pakeistas Lietuvos Respublikos paramos būstui įsigyti ar išsinuomoti įstatymo Nr. XII-1215 10, 17 ir 18 straipsnių pakeitimo įstatymo Nr. XIV-2759 (toliau – Įstatymas), bei Lietuvos Respublikos Vyriausybės 2001 m. balandžio 25 d. nutarimo Nr. 472 „Dėl socialinio būsto ir kito savivaldybės būsto nuomos mokesčių apskaičiavimo metodikos pavirtinimo“ (suvestinė redakcija nuo 2024-02-21), nuostatas, reglamentuojančias būsto nuomos ar išperkamosios būsto nuomos mokesčio dalies kompensacijos (toliau – Kompensacija) dydžio nustatymą ir apskaičiavimą, buvo parengtas Neringos savivaldybės būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašas, kad atitiktų Įstatymo nuostatas.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė nusišalino nuo dalyvavimo svarstant darbotvarkės klausimą Nr. 9 dėl darbinių ryšių su įstaiga. Nusišalinimui bendru Komiteto narių sutarimu pritarta. Komiteto narė išėjo iš posėdžių salės.*

**9. SVARSTYTA.** **Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo.**

Sprendimo projektą pristatė Audronė Tribulaitė. Sprendimo projekto tikslas – patvirtinti Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašą. Sprendimo projektu siekiama įgyvendinti Lietuvos Respublikos Seimo 2023 m. gruodžio 14 d. priimto Lietuvos Respublikos socialinių paslaugų įstatymo Nr. X-493 pakeitimo įstatymo Nr. XIV-2357 nuostatas. Nuo 2024 m. liepos 1 d. įsigalioja Lietuvos Respublikos socialinių paslaugų įstatymo (toliau – Įstatymo) pakeitimai, o su jais susiję ir kiti Įstatymo įgyvendinamieji teisės aktai. Tuo pagrindu buvo parengtas naujas Tvarkos aprašas.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė sugrįžo į posėdžių salę.*

*Komiteto narys Laurynas Vainutis* *nusišalino nuo dalyvavimo svarstant darbotvarkės klausimą Nr. 10 dėl darbinių ryšių su įstaiga. Nusišalinimams bendru Komiteto narių sutarimu pritarta, komiteto narys Laurynas Vainutis išėjo iš posėdžių salės.*

**10. SVARSTYTA. Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos.**

Sprendimo projektą pristatė Aina Kisielienė. Sprendimo projekto tikslas – patvirtinti Nidos kultūros ir turizmo informacijos centro „Agila“ (toliau – Nidos KTIC „Agila“) patalpų kavinės veiklai vykdyti nuomos konkurso sąlygas bei pavesti Nidos KTIC „Agila“ direktoriui teisės aktų nustatyta tvarka organizuoti ir vykdyti viešą nuomos konkursą ir pasirašyti nuomos sutartį.

Numatoma viešo nuomos konkurso būdu išnuomoti kavinės veiklai vykdyti 259,25 kv. m bendro naudingo ploto negyvenamųjų patalpų, esančių Nidos KTIC „Agila“, Taikos g. 4, 93121, Neringa, pastato unikalus numeris 2396-9000-1016. Patalpų nuomos terminas – 5 (penki) metai nuo faktinės Nidos KTIC „Agila“ pastato atidarymo (pirmo renginio) dienos. Nuomos terminas gali būti pratęstas papildomam terminui, neviršijant bendro 10 metų nuomos termino tomis pačiomis sąlygomis. Pradinis Patalpų nuompinigių dydis skelbiant viešą patalpų nuomos konkursą yra lygus 5,80 Eur (penki eurai 80 ct) už 1 kv. m per mėnesį, už visą nuomojamą plotą: 259,25 kv. m x 5,80 Eur = 1503,65 Eur/mėn.

Posėdžio pirmininkas V. Venckus pasiūlė nuomos konkurso sąlygose patikslinti 6 punkte nurodytą patalpų plotą.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 0.

NUTARTA. Pritarti sprendimo projektui „Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos“ ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

**11. SVARSTYTA. Dėl Neringos savivaldybės 2024 m. kovo 28 d. sprendimo Nr. T1-67 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2024–2026 metų prioritetinio sąrašo patvirtinimo“ pakeitimo.**

Sprendimo projektą pristatė Simonas Sakavičius. Projekto tikslas – patvirtinti Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2024–2026 metų prioritetinio sąrašo tikslinimą.Buvo gautos AB „Via Lietuva“ specialistų pastabos apie 2024-2026 metų prioritetinio sąrašo objektą Nr. 8 „Neringos sav. šaligatvių ir gatvių dangos, kiti darbai arba paslaugos“, kurį pataria išskaidyti į objektus kuriuose atliekami paprastojo remonto darbai, bei panaikint nurodytą darbų/paslaugų rūšį „priežiūra“.

Simonas Sakavičius informavo, kad prioritetinio sąrašo objektų Nr. 2 ir Nr. 6 darbų ir paslaugų rūšis papildoma „*inžinerinės paslaugos*“.

Posėdžio pirmininkas pasiūlė balsuoti dėl sprendimo projekto su pakeitimu.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2024 m. kovo 28 d. sprendimo Nr. T1-67 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2024–2026 metų prioritetinio sąrašo patvirtinimo“ pakeitimo“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant darbotvarkės klausimą Nr. 12 dėl artimo asmens darbinių ryšių su įstaiga. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**12. SVARSTYTA. Dėl 2024 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo.**

Sprendimo projektą pristatė Asta Baškevičienė. Sprendimo projekto tikslas – patvirtinti Neringos savivaldybei iš Lietuvos Respublikos 2024 metų valstybės biudžeto skiriamų lėšų, naudojimo tvarką. Sprendimo projekto uždaviniai: užtikrinti lėšų naudojimą mokytojų pasitraukimui dėl mokyklų tinklo pertvarkos ar mokytojui įgijus teisę į visą senatvės pensiją; numatyti mokytojų pritraukimo priemonėms finansavimo galimybes.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 0.

NUTARTA. Pritarti sprendimo projektui „Dėl 2024 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

Komiteto nariai trumpai aptarė besibaigiantį Neringos kurorto vasaros sezoną, įvykusius renginius, triukšmo ir eismo saugumo problemas, pasiūlyta:

* siekiant išvengti triukšmo šalia gyvenamųjų namų, naudojimosi vaikų lauko žaidimų aikštelėse taisyklėse nurodyti vaikų amžių, kuriems skirti įrenginiai bei nustatyti naudojimosi laiką;
* siekiant išvengti netolygiai renginiais užpildytų savaitgalių prieš sezoną sudaryti numatomų renginių grafiką;
* spręsti klausimą dėl nesaugaus dviratininkų elgesio ir eismo taisyklių nepaisymo, mieteliuose įrengti daugiau eismo ribojimo ženklų;
* renginių organizatorius pasirašytinai supažindinti apie renginio leidime nustatytą laiką.

Posėdžio pirmininkas Vaidas Venckus

Posėdžio sekretorė Ignė Kriščiūnaitė